ആയില്യം നാൾ മഹാപ്രഭ

ആയില്യം നാൾ മഹാപ്രഭ തമ്പുരാട്ടി (1872-1919) http://inorite.wordpress.com/2009/06/04/61/. ലോക പ്രസിദ്ധ ചിത്രകാരൻ പൂരൂരുട്ടാതി നാൾ രാജാ രവി വർമ്മയുടെയും പൂരൂരുട്ടാതി നാൾ ഭാഗീരഥി അമ്മ തമ്പുരാന്റെയും മൂത്ത പുത്രിയായി മാവേലിക്കര ഉത്സവമഠം കൊട്ടാരത്തിൽ ജനിച്ചു. രവി വർമ്മയ്ക്ക് മഹാപ്രഭയെക്കൂടാതെ രണ്ടു ആൺ മക്കളും രണ്ടു പെൺ മക്കളും ഉണ്ടായിരുന്നൂ . (പൂരുരുട്ടാതി നാൾ കേരളവർമ്മ, തിരുവാതിര  നാൾ ഭാഗീരഥി അമ്മ തമ്പുരാൻ, രേവതി നാൾ രാമവർമ്മ രാജ (രാമ വർമ്മ രാജാ) , ആയില്യം നാൾ ഉമ അമ്മ തമ്പുരാൻ എന്നിവരാണ് സഹോദരങ്ങൾ) 

തിരുവിതാംകൂറിലെ അവസാന മഹാറാണിയായിരുന്ന സേതു ലക്ഷ്മി ബായിയുടെ മാതാവായിരുന്നു മഹാപ്രഭ തമ്പുരാട്ടി. കിളിമാനൂർ കൊട്ടാരത്തിലെ കേരളവർമ്മ കോയിത്തമ്പുരാനായിരുന്നു ഭർത്താവ്. ഇവരുടെ ദ്വിതീയ സന്താനമാണ് സേതു ലക്ഷ്മി ബായി (ജനനം: 1895 നവംബർ 19). http://monisacademy.com/?p=1785 

ആറ്റിങ്ങൽ മഹാറാണിയായിരുന്ന ഭരണി തിരുനാൾ ലക്ഷ്മി ബായി തന്റെ അനുജത്തിയുടെ (പൂരുരുട്ടാതി നാൾ ഭാഗീരഥി അമ്മത്തമ്പുരാൻ ആണ് സഹോദരി )  മക്കളായ മഹാപ്രഭയുടേയും കൊച്ചുകുഞ്ഞിയുടേയും മക്കളെ ദത്തെടുക്കതിനു തീരുമാനിക്കുകയും 1895-ൽ അവരെ രാമേശ്വരം ക്ഷേത്രവും  സേതുബന്ധനവും തീർത്ഥയാത്ര നടത്തിക്കുകയും ചെയ്തു. മഹാറാണിയും അവർക്കൊപ്പം സേതുബന്ധനദർശനം നടത്തിയിരുന്നു. 1895-ൽ മഹാപ്രഭ ഒരു പെൺകുഞ്ഞിനു ജന്മം നൽകി. സേതുബന്ധനദർശനം നടത്തിയതിനെ തുടർന്ന് ജനിച്ച പുത്രിയായതിനാൽ സേതു ലക്ഷ്മി എന്നു നാമകരണം നടത്തി. അതിനടുത്ത വർഷം 1896-ൽ മഹാപ്രഭയുടെ ഇളയ സഹോദരി കൊച്ചുകുഞ്ഞി (തിരുവാതിര നാൾ  ഭാഗീരഥി ) പ്രസവിച്ചു. അതിനു സേതു പാർവ്വതിയെന്നും പേരിട്ടു. http://www.guide2womenleaders.com/womeninpower/Travancore.htm. സേതു പാർവ്വതി ബായിയുടെ പുത്രനാണ് തിരുവിതാംകൂറിലെ അവസാന മഹാരാജാവായിരുന്ന ശ്രീചിത്തിര തിരുനാൾ ബാലരാമവർമ്മ. 

 കുടുംബം 

അച്ഛൻ രാജാരവിവർമ്മയുടെ  ഭാഗിനേയനും കിളിമാനൂർ കൊട്ടാരത്തിലെ ആദ്യ ബിരുദധാരിയുമായ പൂരം നാൾ കേരളവർമ്മ (കുട്ടൻ) കോയിത്തമ്പുരാൻ  , മഹാപ്രഭ അമ്മത്തമ്പുരാനെ വിവാഹം ചെയ്തു. ഇവർക്ക് തൃക്കേട്ട നാൾ ആർ. മാർത്താണ്ഡവർമ്മ, തിരുവിതാംകൂർ രാജവംശത്തിലെ റീജന്റ് മഹാറാണിയായിരുന്ന സേതു ലക്ഷ്മിഭായി, മകയിരം നാൾ കേരളവർമ്മ, അശ്വതി നാൾ ഭാഗീരഥി (കുട്ടിയമ്മ ) അമ്മ തമ്പുരാൻ (ആർ. മാർത്താണ്ഡ വർമ്മ യുടെ മാതാവ്), ചോതിനാൾ രാമവർമ്മ, പൂരം നാൾ രവിവർമ്മ, തൃക്കേട്ട നാൾ ഉമ (കൊച്ചു തങ്കം ) അമ്മ തമ്പുരാൻ, ചോതിനാൾ രാജരാജവർമ്മ എന്നിവരാണ് സന്താനങ്ങൾ.

 അവലംബം 

വർഗ്ഗം:1880-ൽ ജനിച്ചവർ
വർഗ്ഗം:1919-ൽ മരിച്ചവർ